CELEX: 32021R2324
Language: sl
Date: 2021-08-23 00:00:00
Title: Delegirana uredba Komisije (EU) 2021/2324 z dne 23. avgusta 2021 o spremembi Uredbe (EU) 2019/1241 Evropskega parlamenta in Sveta glede tehničnih ukrepov za nekatere vrste pridnenega in pelagičnega ribolova v Keltskem in Irskem morju ter zahodno od Škotske

29.12.2021   
               
               
                  SL
               
               
                  Uradni list Evropske unije
               
               
                  L 465/1
               
            
         DELEGIRANA UREDBA KOMISIJE (EU) 2021/2324
         z dne 23. avgusta 2021
         o spremembi Uredbe (EU) 2019/1241 Evropskega parlamenta in Sveta glede tehničnih ukrepov za nekatere vrste pridnenega in pelagičnega ribolova v Keltskem in Irskem morju ter zahodno od Škotske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 2(2), člena 10(4) in člena 15(2) Uredbe,
         ob upoštevanju naslednjega:
         
                     (1)
                  
                  
                     Dne 14. avgusta 2019 je začela veljati Uredba (EU) 2019/1241 („uredba o tehničnih ukrepih“) o ukrepih za ohranjanje ribolovnih virov in varstvu morskih ekosistemov s tehničnimi ukrepi. V Prilogi VI opredeljuje posebne določbe o tehničnih ukrepih na regionalni ravni za severozahodne vode, ki so del voda Unije.
                  
               
                     (2)
                  
                  
                     Belgija, Francija, Irska, Nizozemska in Španija imajo neposreden upravljalni interes za ribolov v severozahodnih vodah. Te države članice so maja 2020 predložile prvo skupno priporočilo. Skupno priporočilo je julija 2020 ocenil Znanstveni, tehnični in gospodarski odbor za ribištvo (STECF). Po prejetem mnenju odbora STECF je Komisija države članice pozvala, naj skupno priporočilo uskladijo z znanstveno oceno. Države članice so revidirano skupno priporočilo predložile 14. decembra 2020.
                  
               
                     (3)
                  
                  
                     Do sprejetja predlaganih ukrepov iz skupnega priporočila z delegiranim aktom so bili v členih 15 do 17 Uredbe Sveta (EU) 2021/92 (2) vzpostavljeni popravni ukrepi v smislu večletnega načrta za severozahodne vode, cilj katerih je zmanjšati prilov trske in mola v Keltskem morju in sosednjih območjih, ter dodatni tehnični ukrepi, cilj katerih je zmanjšati prilov rib iz družine Gadidae v Irskem morju in zahodno od Škotske. Ti ukrepi so bili funkcionalno povezani z ravnmi celotnega dovoljenega ulova za ciljne vrste, ulovljene pri mešanem ribolovu, saj bi bilo treba brez teh ukrepov znižati takšne ravni celotnega dovoljenega ulova, da bi se omogočila obnova staležev prilova.
                  
               
                     (4)
                  
                  
                     Ker delež severozahodnih voda ni več del voda EU, se morata EU in Združeno kraljestvo posvetovati o skupnih ukrepih. Čeprav EU in Združeno kraljestvo nista dosegla dogovora o usklajenih funkcionalno povezanih tehničnih ukrepih, je treba še naprej uporabljati obstoječe funkcionalno povezane tehnične ukrepe, določene v členih 15 do 17 Uredbe (EU) 2021/92, ki omogočajo določitev celotnega dovoljenega ulova ciljnih vrst na ravneh, predlaganih v navedeni uredbi, ne da bi pri tem ogrozili stanje staležev neizogibnega prilova v vodah Unije, in ob priznavanju, da bo sklenitev tega sporazuma na začetku leta 2022 prednostna naloga EU. Vse tehnične ukrepe, vzpostavljene v dogovoru s tretjimi državami za leto 2022, bo treba prenesti v pravo EU prek veljavnega pravnega okvira.
                  
               
                     (5)
                  
                  
                     Vzporedno s pogajanji z Združenim kraljestvom, ki so v teku, so Belgija, Španija, Francija, Irska in Nizozemska 30. aprila 2021 kot zadevne države članice predložile novo skupno priporočilo, ki povzema skupno priporočilo iz leta 2020 in vključuje novo specifikacijo v razdelku ICES 7a (Irsko morje). V skupnem priporočilu so priporočile, naj se ohranijo veljavni ukrepi, dokler ne bo dosežen dogovor z Združenim kraljestvom.
                  
               
                     (6)
                  
                  
                     Cilj te uredbe je v enem aktu združiti veljavne določbe o tehničnih ukrepih, ki so bili v preteklosti sprejeti kot del načrtov zavržkov za severozahodne vode, tehnične ukrepe v skladu z ukrepi iz členov 15 do 17 Uredbe (EU) 2021/92 in ukrepe o novem ribolovnem orodju za Irsko morje iz skupnega priporočila iz leta 2021.
                  
               
                     (7)
                  
                  
                     Ukrepi iz te uredbe, ki veljajo za vode Unije, so namenjeni izpolnjevanju ciljev iz člena 494(1) in (2) Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (3) in spoštujejo načela iz člena 494(3) navedenega sporazuma. Ne posegajo v ukrepe, ki veljajo za vode Združenega kraljestva Velika Britanija in Severna Irska.
                  
               
                     (8)
                  
                  
                     Na podlagi informacij, ki so jih predložile države članice, je odbor STECF ocenil (4) (5) dokaze, ki so jih predložile regionalne skupine v podporo tehničnim ukrepom iz skupnega priporočila.
                  
               
                     (9)
                  
                  
                     Ukrepi, ki jih vsebuje ta uredba, so bili ocenjeni v skladu s členom 2(2) ter členoma 15 in 18 Uredbe (EU) 2019/1241. Države članice so predložile dokaze, da bi dokazale, da so predlogi skladni s členom 15(4) in (5) Uredbe (EU) 2019/1241.
                  
               
                     (10)
                  
                  
                     Dne 16. julija 2021 je potekalo posvetovanje o skupnem priporočilu s strokovno skupino za ribištvo.
                  
               
                     (11)
                  
                  
                     V skupnem priporočilu so predlagani posebni ukrepi za zmanjšanje prilova trske in mola v Keltskem morju in sosednjih območjih na podlagi popravnih ukrepov, ki so veljali v letu 2020 (6), Navedeni posebni ukrepi zadevajo pridnene vlečne mreže in potegalke v vodah Unije razdelkov ICES 7f, 7g, delu 7h, ki leži severno od zemljepisne širine 49° 30’ S, in delu 7j, ki leži severno od zemljepisne širine 49° 30’ S in vzhodno od zemljepisne dolžine 11° Z, ter plovila, ki lovijo s pridnenimi vlečnimi mrežami in katerih ulov, merjen pred kakršnimi koli zavržki, zajema vsaj 20 % vahnje. Odbor STECF je ugotovil (7), da je predlagano orodje bolj selektivno kot ukrepi, navedeni v Uredbi (EU) 2019/1241. Predlagani ukrepi bi se zato morali vključiti v Uredbo (EU) 2019/1241.
                  
               
                     (12)
                  
                  
                     V skupnem priporočilu so predlagani posebni pogoji za Keltsko morje v zvezi s sestavo ulova, zlasti kadar prilov trske ne presega 1,5 %. Odbor STECF zaradi slabega stanja staležev na teh območjih ni naklonjen vzpostavljanju pogojev na osnovi pragov za prilov. Odbor STECF pa je navedel tudi (8), da so alternativna orodja iz skupnega priporočila še vedno bolj selektivna kot osnovna orodja iz Uredbe (EU) 2019/1241, tudi če pravilo o prilovu trske pod pragom 1,5 % ne bi bilo preseženo v nobenem ribolovnem potovanju. Predlagani ukrepi bi se zato morali vključiti v Uredbo (EU) 2019/1241.
                  
               
                     (13)
                  
                  
                     V skupnem priporočilu so predlagani posebni tehnični ukrepi za pridnene vlečne mreže in potegalke v vodah Unije razdelkov ICES od 7f do 7k in na območju zahodno od zemljepisne dolžine 5° Z v razdelku ICES 7e. Odbor STECF je ugotovil, da so ti ukrepi bolj selektivni kot ukrepi iz Uredbe (EU) 2019/1241. Ti ukrepi bi se zato morali vključiti v Uredbo (EU) 2019/1241.
                  
               
                     (14)
                  
                  
                     V skupnem priporočilu so predlagani posebni pogoji v Keltskem morju, kadar škamp predstavlja več kot 30 % ulova. Odbor STECF je ugotovil (9), da so predlagane možnosti na splošno bolj selektivne ali vsaj enakovredne orodjem, določenim v odstopanjih za usmerjeni ribolov iz Uredbe (EU) 2019/1241. V zvezi z dvojno vrečo je odbor STECF v prejšnjih poročilih (10) ocenil temeljno študijo in ugotovil, da lahko načeloma zmanjša prilov neželenih vrst, hkrati pa ohrani ulov ciljnih vrst. Države članice bi morale dodatne specifikacije za oceno odbora STECF zagotoviti najpozneje do 1. maja 2022. Ti ukrepi bi se zato morali vključiti v Uredbo (EU) 2019/1241.
                  
               
                     (15)
                  
                  
                     V skupnem priporočilu so predlagani posebni pogoji za Keltsko morje, kadar mol predstavlja več kot 55 % ulova ali kadar morska spaka, oslič in krilati romb skupaj predstavljajo več kot 55 % ulova. Odbor STECF ima pomisleke glede uvedbe pogojev o sestavi ulova (11), vendar ugotavlja, da so predlagani ukrepi še vedno bolj selektivni od izhodišč iz uredbe o tehničnih ukrepih. Ti ukrepi bi se zato morali vključiti v Uredbo (EU) 2019/1241.
                  
               
                     (16)
                  
                  
                     V skupnem priporočilu so predlagani posebni tehnični pogoji zahodno od Škotske. Odbor STECF je ugotovil, da bo predlagano orodje verjetno izboljšalo selektivnost trske, vahnje in mola. Ti ukrepi bi se zato morali vključiti v Uredbo (EU) 2019/1241.
                  
               
                     (17)
                  
                  
                     V skupnem priporočilu so predlagani posebni tehnični ukrepi v Irskem morju za pridnene vlečne mreže ali potegalke z velikostjo mrežnega očesa vsaj 70 mm in manj kot 100 mm ter pri katerih škamp predstavlja več kot 30 % ulova. Odbor STECF je ugotovil (12), da bo to orodje verjetno zmanjšalo ulov trske, vahnje in mola v primerjavi z ukrepi iz uredbe o tehničnih ukrepih. Ti ukrepi bi se zato morali vključiti v Uredbo (EU) 2019/1241.
                  
               
                     (18)
                  
                  
                     V skupnem priporočilu so predlagani posebni tehnični ukrepi v Irskem morju za plovila skupne dolžine 12 metrov ali več, ki lovijo s pridnenimi vlečnimi mrežami ali potegalkami, s posebnimi določili za sestavo ulova vahnje, trske ter raže skupaj. Odbor STECF je na splošno menil (13) (14), da so orodja, predlagana v skupnem priporočilu, bolj selektivna od orodij iz uredbe o tehničnih ukrepih. Ti ukrepi bi se zato morali vključiti v Uredbo (EU) 2019/1241.
                  
               
                     (19)
                  
                  
                     Skupno priporočilo za leto 2021 vključuje specifikacijo ribolovnega orodja za pridnene vlečne mreže in potegalke v razdelku ICES 7a (Irsko morje) na osnovi enakovredne selektivnosti kot osnovno ribolovno orodje v skladu z Uredbo (EU) 2019/1241 za navedeno območje in vrsto ribolova. Odbor STECF je ocenil nove znanstvene dokaze, na katerih temelji sprememba skupnega priporočila iz junija 2021, in ugotovil, da je selektivnost orodja podobna kot pri osnovnem ribolovnem orodju.
                  
               
                     (20)
                  
                  
                     V skupnem priporočilu je predlagana uskladitev najmanjše referenčne velikosti ohranjanja za več vrst, ulovljenih pri rekreacijskem ribolovu v severozahodnih vodah, z najmanjšo referenčno velikostjo ohranjanja, ki se uporablja za komercialni ribolov. Svet ICES je več vrst, za katere je v skupnem priporočilu predlagana uskladitev najmanjše referenčne vrednosti ohranjanja, razvrstil kot izlovljene ali pa meni, da rekreacijski ribolov pomembno vpliva na njihovo skupno ribolovno umrljivost. Poleg tega se več navedenih vrst razteza iz jugozahodnih voda in Severnega morja v severozahodne vode, v jugozahodnih vodah in Severnem morju pa so najmanjše referenčne velikosti ohranjanja pri komercialnem in rekreacijskem ribolovu za navedene vrste že usklajene. Odbor STECF je preučil predložene dokaze in ugotovil (15), da bo ta ukrep verjetno okrepil zaščito mladic morskih ribjih vrst. Ti ukrepi bi se zato morali vključiti v Uredbo (EU) 2019/1241.
                  
               
                     (21)
                  
                  
                     Za optimizacijo vzorcev izkoriščanja, povečanje selektivnosti orodja in zmanjšanje nenamernega ulova je zato primerno sprejeti tehnične ukrepe, ki so jih predložile države članice.
                  
               
                     (22)
                  
                  
                     Ker ukrepi iz te uredbe neposredno vplivajo na načrtovanje ribolovne sezone ribiških plovil in z njo povezane gospodarske dejavnosti, bi morala ta uredba začeti veljati takoj po objavi –
                  
               SPREJELA NASLEDNJO UREDBO:
         
            Člen 1
            Uredba (EU) 2019/1241 se spremeni v skladu s Prilogo k tej uredbi.
         
         
            Člen 2
            Točka 2 in točka 3 Priloge se uporabljata od 30. decembra 2021 do 31. decembra 2022.
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Bruslju, 23. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  Uredba Sveta (EU) 2021/92 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 31, 29.1.2021, str. 31).
         
            (3)  UL L 149, 30.4.2021, str. 10.
         
            (4)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  UL L 25, 30.1.2020, str. 1.
         
            (7)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (8)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (9)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (10)  https://stecf.jrc.ec.europa.eu/documents/43805/2492225/JRC117511+STECF+19-08+-+Evaluation+LO+JRs.pdf
         
            (11)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (12)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (13)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (14)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (15)  https://stecf.jrc.ec.europa.eu/documents/43805/2684997/STECF+PLEN+20-02.pdf
      
      
         
            PRILOGA
            Priloga VI k Uredbi (EU) 2019/1241 se spremeni:
            
                        (1)
                     
                     
                        del A se spremeni:
                        
                                    (a)
                                 
                                 
                                    opomba 6 se nadomesti z naslednjim:
                                    
                                                „(6)
                                             
                                             
                                                Z odstopanjem od člena 15 Uredbe (EU) št. 1380/2013 se najmanjša referenčna velikost ohranjanja za sardele, sardone, atlantske slede, šure in skuše ne uporablja v mejah 10 % žive teže celotnega ulova, ki se obdrži na krovu, za vsako od teh vrst.
                                                Odstotek sardel, sardonov, atlantskih sledov, šurov ali skuš se izračuna kot delež žive teže vseh morskih organizmov na krovu po sortiranju ali ob iztovoru.
                                                Odstotek se lahko izračuna na podlagi enega ali več reprezentativnih vzorcev. Med pretovarjanjem, iztovarjanjem, prevozom, shranjevanjem, razstavljanjem ali prodajo se meja 10 % ne sme preseči.“;
                                             
                                          
                              
                                    (b)
                                 
                                 
                                    besedilo pod preglednico se črta.
                                 
                              
                                    (c)
                                 
                                 
                                    pod tabelo se doda naslednja točka:
                                    
                                                „1.
                                             
                                             
                                                Za rekreacijski ribolov v severozahodnih vodah se uporabljajo najmanjše referenčne velikosti ohranjanja iz tega dela za trsko (Gadus morhua), vahnjo (Melanogrammus aeglefinus), saja (Pollachius virens), polaka (Pollachius pollachius), osliča (Merluccius merluccius), krilatega romba (Lepidorhombus spp.), morskega lista (Solea spp.), morsko ploščo (Pleuronectes platessa), mola (Merlangius merlangus), lenga (Molva molva), modrega lenga (Molva dypterygia), skušo (Scomber spp.), atlantskega sleda (Clupea harengus), šura (Trachurus spp.), sardona (Engraulis encrasicolus), brancina (Dicentrarchus labrax), sardelo (Sardina pilchardus) in okatega ribona (Pagellus bogaraveo).“;
                                             
                                          
                              
                  
                        (2)
                     
                     
                        v delu B se dodajo naslednje točke 1.3 do 1.6:
                        
                                    „1.3.
                                 
                                 
                                    Ta točka se uporablja z odstopanjem od točk 1.1 in 1.2.
                                    
                                                1.3.1
                                             
                                             
                                                Za plovila, ki lovijo s pridnenimi vlečnimi mrežami in potegalkami v razdelkih ICES 7f, 7g, delu 7h, ki leži severno od zemljepisne širine 49° 30’ S, in delu 7j, ki leži severno od zemljepisne širine 49° 30’ S in vzhodno od zemljepisne dolžine11° Z, se uporablja naslednje:
                                                
                                                            (a)
                                                         
                                                         
                                                            plovila, ki lovijo s pridnenimi vlečnimi mrežami ali potegalkami, uporabljajo orodje z eno od naslednjih velikosti mrežnega očesa:
                                                            
                                                                        (i)
                                                                     
                                                                     
                                                                        vrečo z mrežnimi očesi velikosti 110 mm z oknom s kvadratastimi mrežnimi očesi velikosti 120 mm;
                                                                     
                                                                  
                                                                        (ii)
                                                                     
                                                                     
                                                                        vrečo T90 z mrežnimi očesi velikosti 100 mm;
                                                                     
                                                                  
                                                                        (iii)
                                                                     
                                                                     
                                                                        vrečo z mrežnimi očesi velikosti 120 mm;
                                                                     
                                                                  
                                                                        (iv)
                                                                     
                                                                     
                                                                        vrečo z mrežnimi očesi velikosti 100 mm in okno s kvadratastimi mrežnimi očesi velikosti 160 mm;
                                                                     
                                                                  
                                                      
                                                            (b)
                                                         
                                                         
                                                            poleg tega plovila, ki lovijo s pridnenimi vlečnimi mrežami, katerih ulov, tehtan pred kakršnimi koli zavržki, zajema najmanj 20 % vahnje, uporabljajo:
                                                            
                                                                        (i)
                                                                     
                                                                     
                                                                        ribolovno orodje, izdelano z najmanj enometrsko razdaljo med ribiško vrvico in ščitnikom talne vrvi, ali
                                                                     
                                                                  
                                                                        (ii)
                                                                     
                                                                     
                                                                        vsa sredstva, za katera se je v skladu z oceno ICES ali STECF izkazalo, da so vsaj enako selektivna za izogibanje trski, in jih je odobrila Komisija.
                                                                     
                                                                  
                                                      
                                          
                              Države članice lahko iz uporabe točke (b) izvzamejo plovila, ki lovijo s pridnenimi vlečnimi mrežami in katerih ulov, tehtan pred kakršnimi koli zavržki, vsebuje manj kot 1,5 % trske, pod pogojem, da se za ta plovila postopoma povečuje prisotnost opazovalcev na morju do vsaj 20 % vseh ribolovnih potovanj. Države članice, ki uporabijo to izjemo, Komisiji vsako leto do 1. decembra sporočijo število in sestavo ulova plovil, ki uporabljajo to določbo.
                        Države članice lahko iz uporabe točk (a) in (b) izvzamejo plovila, ki uporabljajo drugo zelo selektivno orodje, če so ta orodja zaradi svojih tehničnih lastnosti po oceni odbora STECF enako ali bolj selektivna kot orodja iz navedenih točk in trska predstavlja manj kot 1 % ulova z njimi. Orodje ali naprava izpolnjuje zahteve iz člena 15(4) in jo odobri Komisija.
                        
                                    1.3.2
                                 
                                 
                                    Z odstopanjem od točk 1.1, 1.2 in 1.3.1:
                                    
                                                (a)
                                             
                                             
                                                plovila, ki lovijo s pridnenimi vlečnimi mrežami ali potegalkami, katerih ulov predstavlja več kot 30 % škampa, uporabijo eno od naslednjih orodij:
                                                
                                                            (i)
                                                         
                                                         
                                                            okno s kvadratastimi mrežnimi očesi velikosti 300 mm; plovila skupne dolžine manj kot 12 metrov lahko uporabljajo okno s kvadratastimi mrežnimi očesi velikosti 200 mm;
                                                         
                                                      
                                                            (ii)
                                                         
                                                         
                                                            ploskev Seltra;
                                                         
                                                      
                                                            (iii)
                                                         
                                                         
                                                            izločevalno rešetko z razdaljo med prečkami 35 mm ali podobno selektivno napravo Netgrid;
                                                         
                                                      
                                                            (iv)
                                                         
                                                         
                                                            vrečo z mrežnimi očesi velikosti 100 mm in okno s kvadratastimi mrežnimi očesi velikosti 100 mm;
                                                         
                                                      
                                                            (v)
                                                         
                                                         
                                                            do 31. julija 2022 dvojno vrečo, katere skrajna zgornja vreča je sestavljena iz mreže T90 z mrežnimi očesi velikosti najmanj 90 mm in ki je opremljena z izločevalno mrežo z velikostjo mrežnega očesa največ 300 mm;
                                                         
                                                      
                                          Države članice lahko dovolijo uporabo naprave iz točke (v) do konca decembra 2022, če je naprava zaradi svojih tehničnih lastnosti po oceni odbora STECF na podlagi informacij, ki so jih najpozneje do 1. maja 2022 predložile države članice, enako ali bolj selektivna kot druga orodja iz točk 1.2 in 1.3.1. Taka naprava izpolnjuje zahteve iz člena 15(4) in jo odobri Komisija.
                                    
                                                (b)
                                             
                                             
                                                plovila, ki lovijo s pridnenimi vlečnimi mrežami ali potegalkami in pri katerih ulov predstavlja več kot 55 % mola ali 55 % morske spake, osliča ali krilatega romba skupaj, uporabljajo eno od naslednjih orodij:
                                                
                                                            (i)
                                                         
                                                         
                                                            vrečo z mrežnimi očesi velikosti 100 mm in oknom s kvadratastimi mrežnimi očesi velikosti 100 mm;
                                                         
                                                      
                                                            (ii)
                                                         
                                                         
                                                            vrečo T90 z mrežnimi očesi velikosti 100 mm in podaljšek.
                                                         
                                                      
                                          
                              
                                    1.4.
                                 
                                 
                                    Točki 1.4.1 in 1.4.2 se uporabljata z odstopanjem od točke 1.2.
                                    
                                                1.4.1.
                                             
                                             
                                                Za ribiška plovila, ki lovijo škampa (Nephrops norvegicus) v razdelkih ICES 6a in 5b, v vodah Unije vzhodno od 12° Z (zahodno od Škotske) s pridnenimi vlečnimi mrežami ali potegalkami, se uporablja naslednje:
                                                
                                                            (a)
                                                         
                                                         
                                                            plovila uporabljajo okno s kvadratastimi mrežnimi očesi (ohranjen položaj) velikosti najmanj 300 mm za plovila, ki uporabljajo vrečo z mrežnimi očesi velikosti manj kot 100 mm; za plovila skupne dolžine manj kot 12 m in/ali z močjo motorja 200 kW ali manj, je lahko skupna dolžina okna 2 m, velikost mrežnih očes okna pa 200 mm;
                                                         
                                                      
                                                            (b)
                                                         
                                                         
                                                            plovila, pri katerih ulov predstavlja več kot 30 % škampa, uporabljajo okno s kvadratastimi mrežnimi očesi (ohranjen položaj) velikosti najmanj 160 mm za plovila, ki uporabljajo vrečo z mrežnimi očesi velikosti 100–119 mm.
                                                         
                                                      Z odstopanjem od točk (a) in (b) točke 1.4.1 se dovoli uporaba drugega ribolovnega orodja, če je to orodje po oceni odbora STECF vsaj enako ali bolj selektivno za trsko, vahnjo in mola. Tako orodje izpolnjuje zahteve iz člena 15(4) in ga odobri Komisija.
                                             
                                          
                                                1.4.2.
                                             
                                             
                                                Za ribiška plovila, ki v razdelku ICES 7a (Irsko morje) lovijo s pridnenimi vlečnimi mrežami ali potegalkami, se uporablja naslednje:
                                                
                                                            (a)
                                                         
                                                         
                                                            plovila, ki lovijo s pridnenimi vlečnimi mrežami ali potegalkami z mrežnimi očesi vreče velikosti 70 mm ali več in manj kot 100 mm ter pri katerih več kot 30 % ulova predstavlja škamp, uporabljajo eno od naslednjih orodij:
                                                            
                                                                        (i)
                                                                     
                                                                     
                                                                        okno s kvadratastimi mrežnimi očesi velikosti 300 mm; plovila skupne dolžine manj kot 12 metrov lahko uporabljajo okno s kvadratastimi mrežnimi očesi velikosti 200 mm;
                                                                     
                                                                  
                                                                        (ii)
                                                                     
                                                                     
                                                                        ploskev Seltra;
                                                                     
                                                                  
                                                                        (iii)
                                                                     
                                                                     
                                                                        izločevalno rešetko z razdaljo med prečkami 35 mm;
                                                                     
                                                                  
                                                                        (iv)
                                                                     
                                                                     
                                                                        mrežo CEFAS Netgrid,
                                                                     
                                                                  
                                                                        (v)
                                                                     
                                                                     
                                                                        vlečno mrežo z izločevalno zaklopnico.
                                                                     
                                                                  
                                                      
                                                            (b)
                                                         
                                                         
                                                            plovila skupne dolžine 12 metrov ali več, ki lovijo s pridnenimi vlečnimi mrežami ali potegalkami in katerih ulov predstavlja več kot 10 % vahnje, trske ter raže skupaj, uporabljajo vrečo z mrežnimi očesi velikosti 120 mm;
                                                         
                                                      
                                                            (c)
                                                         
                                                         
                                                            plovila, katerih skupna dolžina je 12 metrov ali več ter ki lovijo s pridnenimi vlečnimi mrežami ali potegalkami in pri katerih manj kot 10 % ulova predstavljajo vahnja, trska in raža skupaj, uporabljajo vrečo z mrežnimi očesi velikosti 100 mm z oknom s kvadratastimi mrežnimi očesi velikosti 100 mm. Ta določba se ne uporablja za plovila, pri katerih več kot 30 % ulova predstavlja škamp ali več kot 85 % ulova predstavlja kraljevska pokrovača;
                                                         
                                                      
                                                            (d)
                                                         
                                                         
                                                            plovila, ki lovijo s pridnenimi vlečnimi mrežami ali potegalkami, lahko uporabljajo vrečo T90 z mrežnimi očesi velikosti 100 mm.
                                                         
                                                      
                                          
                              Z odstopanjem od točk (a) do (d) točke 1.4.2 se dovoli uporaba drugega ribolovnega orodja, če je to orodje vsaj enako ali bolj selektivno za trsko, vahnjo in mola. Takšno orodje oceni STECF, Komisija ga odobri, izpolnjuje pa tudi merila iz člena 15(4).
                        
                                    1.5.
                                 
                                 
                                    Odstotki ulova iz točk 1.3 in 1.4 se izračunajo kot delež žive teže vseh morskih bioloških virov, iztovorjenih po vsakem ribolovnem potovanju, v skladu s členom 15 Uredbe (EU) št. 1380/2013 in členom 27(2) te uredbe.
                                 
                              
                                    1.6
                                 
                                 
                                    Ukrepi iz točk 1.3 do 1.5 se uporabljajo do 31. decembra 2022.“;
                                 
                              
                  
                        (3)
                     
                     
                        v delu C se dodajo naslednje točke:
                        
                                    „10.
                                 
                                 
                                    Omejitve pri ribolovu s pridnenimi vlečnimi mrežami in potegalkami v Keltskem morju
                                    
                                                10.1
                                             
                                             
                                                Ribolov s plovili s pridnenimi vlečnimi mrežami in potegalkami je prepovedan v naslednjih območjih:
                                                
                                                            (a)
                                                         
                                                         
                                                            razdelkih ICES od 7f do 7k,
                                                         
                                                      
                                                            (b)
                                                         
                                                         
                                                            na območju zahodno od zemljepisne dolžine 5° Z v razdelku ICES7e in
                                                         
                                                      
                                                            (c)
                                                         
                                                         
                                                            v razdelkih ICES 7b in 7c.
                                                         
                                                      
                                          Ta prepoved se ne uporablja za plovila, za katera velja, da:
                                    
                                                (i)
                                             
                                             
                                                uporabljajo vrečo z mrežnimi očesi velikosti najmanj 100 mm ali
                                             
                                          
                                                (ii)
                                             
                                             
                                                njihov prilov trske ne presega 1,5 %, kot je ocenil STECF, kadar lovijo zunaj območij iz točke 1.3 dela B.
                                             
                                          
                              Z odstopanjem od točke (i) lahko ribiška plovila, ki lovijo na območjih iz točke 10(1)(c), v skladu z oceno STECF pri mešanem pridnenem ribolovu uporabljajo alternativno ribolovno orodje z enako ali večjo selektivnostjo kot velikost mrežnega očesa vreče najmanj 100 mm. Takšno orodje izpolnjuje zahteve iz člena 15(4) in ga odobri Komisija.
                        
                                    10.2
                                 
                                 
                                    Ukrepi iz točke 10.1 se uporabljajo do 31. decembra 2022.“.